ລັດຖະບານຫວຽດນາມ-ລາວເພີ່ມທະວີການຮ່ວມມືພັດທະນາບັນດາໂຄງການໄຟຟ້າ
ທ່ານຮອງນາຍົກລັດຖະມົນຕີ ຫວຽດນາມ ຈິ້ງດີງຢຸງ ແລະ
ທ່ານຮອງນາຍົກລັດຖະມົນຕີ ລາວ ສອນໄຊ ສີພັນດອນ
ໂດຍໄດ້ຮັບຄຳເຊີນຂອງທ່ານຮອງນາຍົກລັດຖະມົນຕີ ລາວ ສອນໄຊ ສີພັນດອນ, ວັນທີ 05/10 ທ່ານຮອງນາຍົກລັດຖະມົນຕີ ຫວຽດນາມ ຈິ້ງດີງຢຸງ ເລີ່ນຕົ້ນການຢ້ຽມຢາມ ແລະ ເຮັດວຽກຢູ່ ສາທາລະນະລັດ ປະຊາທິປະໄຕ ປະຊາຊົນ ລາວ. ແລະໃນຕອນບ່າຍວັນດຽວກັນ, ຢູ່ສຳນັກງານຫ້ອງວ່າການນາຍົກລັດຖະມົນຕີ ລາວ ທີ່ນະຄອນຫລວງ ວຽງຈັນ, ທ່ານຮອງນາຍົກລັດຖະມົນຕີ ຈິ້ງດີງຢຸງ ມີການເຈລະຈາກັບທ່ານຮອງນາຍົກລັດຖະມົນຕີ ລາວ ສອນໄຊ ສີພັນດອນ.
2 ຝ່າຍເຫັນດີເປັນເອກະສັນ ໃນໄລຍະຈະມາເຖິງ ຄວນສືບຕໍ່ປະຕິບັດບັນດາຂໍ້ຕົກລົງຂັ້ນສູງເປັນຢ່າງດີ ແລະ ສືບຕໍ່ເພີ່ມທະວີການແລກປ່ຽນຄະນະຜູ້ແທນ, ພົບປະຂັ້ນສູງ, ເພີ່ມທະວີແລກປ່ຽນຂໍ້ມູນຂ່າວສານ, ແບ່ງປັນບົດຮຽນກ່ຽວກັບການພັດທະນາເສດຖະກິດ - ສັງຄົມຂອງແຕ່ລະປະເທດ. 2 ຝ່າຍພ້ອມກັນປຶກສາຫາລືບັນດາມາດຕະການ ເພື່ອແນໃສ່ຊຸກຍູ້ການພົວພັນຮ່ວມມືເສດຖະກິດລະຫວ່າງ 2 ປະເທດກ່ວາອີກ, ປະກອບສ່ວນແກ້ໄຂບັນດາຄວາມຫຍຸ້ງຍາກສິ່ງທີ່ຄ້າງຄາ ຂອງບັນດາໂຄງການວິສາຫະກິດ ຫວຽດນາມ ລົງທຶນຢູ່ ລາວ ເພື່ອຍົກສູງປະສິດທິຜົນແຫ່ງການຮ່ວມມືລົງທຶນ, ການຄ້າລະຫວ່າງ 2 ປະເທດຢ່າງບໍ່ຢຸດຢັ້ງ ປະກອບສ່ວນປະຕິບັດຂໍ້ຕົກລົງຮ່ວມມືລະຫວ່າງ 2 ລັດຖະບານໃນປີ 2016 ຢ່າງມີໄຊ. 2 ຝ່າຍສົມທົບກັນກວດກາຄືນ ແລະ ຕີລາຄາສັງລວມສະພາບການປະຕິບັດເອກະສານ, ຂໍ້ຕົກລົງຮ່ວມມືການລົງທຶນໃນຂົງເຂດພະລັງງານ, ແຮ່ທາດ, ອຸດສາຫະກຳລະຫວ່າງ 2 ປະເທດ.
ສິ້ນສຸດການເຈລະຈາ, ຮອງນາຍົກລັດຖະມົນຕີທັງ 2 ທ່ານໄດ້ລົງນາມໃນຂໍ້ຕົກລົງລະຫວ່າງ 2 ລັດຖະບານກ່ຽວກັບການຮ່ວມມືພັດທະນາບັນດາໂຄງການໄຟຟ້າຢູ່ ລາວ ແລະ ການຊື້ຂາຍໄຟຟ້າຮອດປີ 2030 ແລະ ເປັນສັກຂີພິຍານໃນພິທີລົງນາມເອກະສານຮ່ວມມືລະຫວ່າງ 2 ປະເທດຈຳນວນ 4 ສະບັບ.
(ແຫຼ່ງຄັດຈາກ VOV)